CELEX: 62012TN0432
Language: da
Date: 2012-09-26 00:00:00
Title: Sag T-432/12: Sag anlagt den 26. september 2012 — VTZ m.fl. mod Rådet

24.11.2012   
            
            
               DA
            
            
               Den Europæiske Unions Tidende
            
            
               C 366/38
            
         Sag anlagt den 26. september 2012 — VTZ m.fl. mod Rådet
   (Sag T-432/12)
   2012/C 366/77
   Processprog: engelsk
   
      Parter
   
   
      Sagsøgere: Volžskij trubnyi zavod OAO (VTZ OAO) (Volzhsky, Rusland), Taganrogskij metallurgičeskij zavod OAO (Tagmet OAO) (Taganrog, Rusland), Sinarskij trubnyj zavod OAO (SinTZ OAO) (Kamensk-Uralsky, Rusland) og Severskij trubnyj zavod OAO (STZ OAO) (Polevskoy, Rusland) (ved advokaterne J. F. Bellis, F. Di Gianni, G. Coppo og C. Van Hemelrijck)
   
      Sagsøgt: Rådet for Den Europæiske Union
   
      Sagsøgernes påstande
   
   
               —
            
            
               Rådets gennemførelsesforordning (EU) nr. 585/2012 af 26. juni 2012 om indførelse af en endelig antidumpingtold på importen af visse sømløse rør af jern eller stål med oprindelse i Rusland og Ukraine efter en udløbsundersøgelse i henhold til artikel 11, stk. 2, i forordning (EF) nr. 1225/2009, og om afslutning af udløbsundersøgelsesproceduren vedrørende importen af visse sømløse rør af jern eller stål med oprindelse i Kroatien, annulleres, for så vidt angår sagsøgerne
            
         
               —
            
            
               Rådet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren anført fire anbringender.
   
               1)
            
            
               Med det første anbringende gøres gældende, at Rådet ved at kumulere importen fra Rusland med importen fra Ukraine har anlagt en åbenbart urigtig bedømmelse af de faktiske omstændigheder, tilsidesat artikel 3, stk. 4, i Rådets forordning (EU) nr. 585/2012 (1) (herefter »grundforordningen«) og tilsidesat princippet om ligebehandling.
            
         
               2)
            
            
               Med det andet anbringende gøres gældende, at Rådet ved at fastslå, at ophævelsen af foranstaltningerne sandsynligvis føre være til fornyet skade, har tilsidesat princippet om ligebehandling og har anlagt en åbenbart urigtig bedømmelse af de faktiske omstændigheder og derfor tilsidesat grundforordningens artikel 11, stk. 2.
            
         
               3)
            
            
               Med det tredje anbringende gøres gældende, at Rådet har tilsidesat grundforordningens artikel 9, stk. 4, og artikel 21 og princippet om ligebehandling, idet det har anlagt et åbenbart urigtigt skøn med hensyn til vurderingen af Unionens interesser.
            
         
               4)
            
            
               Med det fjerde anbringende gøres gældende, at Rådet har tilsidesat princippet om god forvaltning og sagsøgernes ret til forsvar, idet det har undladt at undersøge de argumenter, som sagsøgerne har fremført under undersøgelsen, og undladt at give sagsøgerne de vigtigste kendsgerninger og betragtninger vedrørende sagen, begrundelsespligten og princippet om god forvaltning og sagsøgernes ret til forsvar ved at give medlemsstaterne oplysninger om sagen, inden det modtog bemærkninger fra sagsøgerne, og ved at rådføre sig med Det Rådgivende Antidumpingudvalg, inden sagsøgerne var blevet hørt.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51), med senere ændringer.